**ПРЕДЛОГ**

**П Р О Г Р А М**

**ЈАВНЕ РАСПРАВЕ ПОВОДОМ НАЦРТА ПРОГРАМA УНАПРЕЂЕЊА СОЦИЈАЛНЕ ЗАШТИТЕ У ОПШТИНИ БЕОЧИН**

**ЗА ПЕРИОД ОД 2025. ДО 2030. ГОДИНЕ**

**1.** Овим Програмом утврђује се начин спровођења, место и време трајања јавне расправе о Нацрту Програмa унапређења социјалне заштите у општини Беочин за период од 2025. до 2030. године(у даљем тексту: Нацрт Програма).

Овим Програмом утврђује се и ток јавне расправе, као и извештавање о спроведеној јавној расправи о Нацрту Програма.

**2.** Јавна расправа о Нацрту Програма ће трајати **15** (петнаест) **дана**, **у периоду од 24.5.2025. године до 9.6.2025. године, закључно** **до 15,00 часова.**

У току трајања јавне расправе одржаће се Отворени састанак са заинтересованим грађанима, удружењима грађана, привредницима и средствима јавног обавештавања у Великој сали Скупштине општине Беочин, Светосавска 25, **дана 6.6.2025. године са почетком у 10,00 часова.**

Јавну расправу ће спроводити Одељење за имовинске, опште и заједничке послове Општинске управе општине Беочин.

**3.** Од Јавне расправе се очекује да подстакне ширу јавност и стручњаке да се укључе у процес расправе и дају конкретне предлоге, мишљења и коментаре на Нацрт Програма.

**4.** Учесници у јавној расправи су представници општине Беочин, грађани, удружења грађана, стручна јавност, као и друге заинтересоване стране.

**5.** У току трајања Јавне расправе сва заинтересована лица и организације своје предлоге, примедбе и сугестије на Нацрт Програма достављају Одељењу за имовинске, опште и заједничке послове Општинске управе општине Беочин, Беочин ул. Светосавска бр. 25, **најкасније до 9.6.2025. године, закључно до 15,00 часова.** Предлози, примедбе и сугестије могу да се доставе и електронским путем на адресу: zana.stefanisin@beocin.ls.gov.rs или поштом на адресу: Општина Беочин, Светосавска 25, са напоменом: “За јавну расправу о Нацрту Програмa унапређења социјалне заштите у општини Беочин за период од 2025. до 2030. године”.

**Предлози, примедбе и сугестије се подносе на прописаном обрасцу.**

**6**. По окончању јавне расправе Одељење за имовинске, опште и заједничке послове Општинске управе општине Беочин ће анализирати све предлоге, сугестије и мишљења на Нацрт Програма примљене у писаној форми у току трајања Јавне расправе, након чега ће о спроведеној јавној расправи сачинити извештај .

**Извештај о току јавне расправе се објављује на званичном сајту општине Беочин.**

**7**. Овај програм објавиће се заједно са позивом за јавну расправу и Нацртом Програма и прописаним обрасцем за предлоге, примедбе и сугестије на званичном порталу општине Беочин **www.beocin.rs**.